9. ΒΑΣΙΛΙΚΟΝ ΔΙΑΤΑΓΜΑ της 6/6 Απρ. 1951 Περί διοικήσεως των Ταμείων Γεωργίας, Κτηνοτροφίας, και Δασών. Έχοντες υπ’ όψιν τας διατάξεις των άρθρ. 9, 11, 13 και 14 του Νόμ. 389/1943 «περί τροποποιήσεως και συμπληρώσεως των διατάξεων περί Υπηρεσίας Γεωργικών Οργανισμών και Ιδρυμάτων του Υπουργείου Γεωργίας, Κεντρικού Ταμείου Γεωργίας, Κτηνοτροφίας και Δασών, Γεωργικών Ταμείων κλπ. και των άρθρ. 12, 13 και 14 του υπ’ αριθ. 55/46 Ν.Δ/τος «περί κυρώσεως, τροποποιήσεως και συμπληρώσεως του από 8/5/1946 Ν. Δ/τος «περί τροποποιήσεως και συμπληρώσεως των περί Οργανισμού του Υπουργείου Γεωργίας διατάξεων» και την υπ’ αριθ. 214/1951, γνωμοδότησιν του Συμβουλίου Επικρατείας προτάσει των Ημετέρων επί της Γεωργίας και Οικονομικών Υπουργών απεφασίσαμεν και διατάσσομεν. Επωνυμία και Έδρα Άρθρ.1.-Έκαστος των υπό του άρθρ. 9 του Νόμ. 389/1943 ιδρυθείς οικονομικός Οργανισμός υπό τον τίτλον «Ταμείον Γεωργίας, Κτηνοτροφίας και Δασών» εδρεύει και λειτουργεί παρ’ εκάστη Διευθύνσει Γεωργίας, έχει την ιδιότητα Νομικού Προσώπου Δημοσίου Δικαίου, απαλλασσόμενον παντός φόρου, δασμού, τέλους κρατήσεων κλπ. υπέρ του Δημοσίου και τρίτων έτι δε απολαμβάνει ταχυδρομικής και τηλεγραφικής ατελείας. Σκοπός Άρθρ.2.-Σκοπός εκάστου Ταμείου Γεωργίας, Κτηνοτροφίας και Δασμών είναι: α)Η οικονομική εξυπηρέτησις των Γεωργικών, Κτηνιατρικών και Δασικών Υπηρεσιών, Ιδρυμάτων, Σταθμών, Υποσταθμών, Αγροκηπίων, Γραφείων Επαρχιακών Γεωπόνων, Γραφείων Νομοκτηνιάτρων και Επαρχιακών Κτηνιάτρων, των Σταθμών και Επισταθμιών Επιβητόρων, των Ιπποφορβείων, Αγροτικών Κτηνιατρείων, των Λοιμοκαθαρτηρίων ζώων, πλην των του Πειραιώς και Ειδομένης, των Μέσων Γεωργικών και Δασικών Σχολών, των Σχολών Δασοφυλάκων, των μη ιδιοσυντηρήτων Πρακτικών Γεωργικών Σχολείων και εν γένει παντός γεωργικού Ιδρύματος και Υπηρεσίας της περιφερείας του, μη εξυπηρετουμένης οικονομικώς απ’ ευθείας υπό του Κεντρικού Ταμείου Γεωργίας, Κτηνοτροφίας και Δασών. β)Η καταβολή πάσης δαπάνης αποσκοπούσης εις την προαγωγήν και προστασίαν της Γεωργίας, της Κτηνοτροφίας και των Δασών, περιλαμβανομένων των δαπανών καταπολεμήσεως των εχθρών και νόσων των φυτών, της καταδιώξεως των ακρίδων και αρουραίων και των επιβλαβών ζώων και πτηνών κλπ. την βελτίωσιν και ανάπτυξιν της παραγωγής των μονόπλων, την κατασκευήν και συντήρησιν δασικών οδών και μεταφορικών εν γένει εγκαταστάσεων, αναδασωτικών έργων, δασικών φυτωρίων, έργων προστασίας Δασών και διευθετήσεως χειμάρρων, δασικών εργοστασίων και κτιρίων ως και την αγοράν και συντήρησιν των σχετικών μηχανημάτων, εργαλείων και μέσων συγκοινωνίας, την εκτέλεσιν έργων εγγείων βελτιώσεων και εν γένει πάσης δαπάνης αποσκοπούσης εις την εκπλήρωσιν των κατά τας κειμένας διατάξεις σκοπών των παρά του Ταμείου Γεωργίας, Κτηνοτροφίας και Δασών οικονομικώς εξυπηρετουμένων Ιδρυμάτων και Υπηρεσιών. Διοίκησις Άρθρ.3.-1.Το Διοικητικόν Συμβούλιον εκάστου Ταμείου Γεωργίας, Κτηνοτροφίας και Δασών–Διευθύνσεως Γεωργίας συγκροτείται κατά τας εκάστοτε ισχυούσας διατάξεις Νόμων ή Β.Δ/των. 2.Το Συμβούλιον ευρίσκεται εν απαρτία εφ’ όσον οι παρόντες είναι πλείονες των απόντων, κωλυομένων και ελλειπόντων, αι δε αποφάσεις του λαμβάνονται κατά πλειοψηφίαν, εν ισοψηφία νικώσης της ψήφου του Προέδρου. 3.Τον Πρόεδρον απόντα ή κωλυόμενον αναπληροί ο ανώτερος κατά βαθμόν δημόσιος υπάλληλος εκ των μετεχόντων του Συμβουλίου μελών μεταξύ δε ομοιοβάθμων ο αρχαιότερος. 4.Χρέη Γραμματέως εκτελεί εις των υπαλλήλων του Ταμείου Γεωργίας, Κτηνοτροφίας και Δασών οριζόμενος υπό του Συμβουλίου. 5.Δι’ εκάστην συνεδρίασιν τα μέλη καλούνται εγγράφως υπό του Προέδρου προ 24 τουλάχιστον ωρών. Εν περιπτώσει όμως επειγούσης ανάγκης επιτρέπεται όπως τα μέλη προσκληθώσι και αυθημερόν. Επί των προσκλήσεων δέον απαραιτήτως να αναγράφωνται τα προς συζήτησιν θέματα. Τα εκτός ημερησίας διατάξεως θέματα συζητούνται μετ’ απόφασιν του Διοικητικού Συμβουλίου. 6.Εις τας συνεδριάσεις επιτρέπεται να μετέχουν, προσκλήσει του Προέδρου, άνευ δικαιώματος ψήφου, και οι Προϊστάμενοι ή Διευθυνταί ετέρων Υπηρεσιών εξυπηρετουμένων υπό του Ταμείου και γενικώς πρόσωπα των οποίων η παρουσία ήθελε κριθή αναγκαία προς παροχήν εδικών πληροφοριών. 7.Των συνεδριάσεων τηρούνται πρακτικά εις τα οποία αναγράφεται η χρονολογία και ο αύξων αριθμός της συνεδριάσεως αριθμητικώς κατά οικονομικόν έτος, τα ονόματα των παρισταμένων μελών μετά της ιδιότητος ενός εκάστου και του γραμματέως και τα συζητητέα θέματα, αναγραφομένων πάντοτε των ληφθεισών αποφάσεων και της γνώμης των τυχόν μειοψηφούντων. 8.Εν αρχή εκάστης συνεδριάσεως αναγιγνώσκονται υπό του γραμματέως τα πρακτικά της προηγουμένης συνεδριάσεως. Εάν υπάρξη αντίρρησις ο Πρόεδρος δύναται να επιτρέψη την επί τούτων συζήτησιν παρέχων πληροφορίας και εξηγήσεις, επιφέρονται δε αι τυχόν διορθώσεις και συμπληρώσεις, μεθ’ ο υπογράφονται τα πρακτικά υπό των Προέδρου και γραμματέως του Συμβουλίου. Εν περιπτώσει κατεπειγούσης ανάγκης επιτρέπεται η αυθημερόν έγκρισις των πρακτικών. 9.Εισηγητής των θεμάτων εις το Συμβούλιον είναι ο Διευθυντής της Διευθύνσεως Γεωργίας ως και οι Προϊστάμενοι ή Διευθυνταί υπηρεσιών εξυπηρετουμένων υπό του Ταμείου, εγκρίσει όμως του Προέδρου δύνανται και οι λοιποί Προϊστάμενοι μέλη του Διοικητικού Συμβουλίου να εισηγούνται τα ειδικά θέματα της αρμοδιότητός των. 10.Τα μέλη του Διοικητικού Συμβουλίου υποχρεούνται να παρίστανται ανελλιπώς εις τας συνεδριάσεις. Αδικαιολόγητος απουσία μέλους επί τρεις κατά σειράν συνεδριάσεις αποτελεί πειθαρχικόν παράπτωμα ο δε παραβάτης διώκεται πειθαρχικώς υπό του Υπουργείου Γεωργίας ή της προϊσταμένης Αρχής του αιτήσει του Υπουργείου Γεωργίας. 11.Ο Πρόεδρος ή ο νόμιμος αναπληρωτής του α)εκπροσωπεί το Ταμείον συμφώνως προς τας εκάστοτε αποφάσεις του Διοικητικού Συμβουλίου ενώπιον των δικαστηρίων και πάσης άλλης Αρχής και διορίζει τους προς τούτο αναγκαίους πληρεξουσίους δικηγόρους, μετ’ απόφασιν του Διοικητικού συμβουλίου β)Προβαίνει εις συμβιβασμούς, συνυποσχετικά και πράξεις διαιτησίας και εν γένει επιμελείται και δίδει εντολήν προς εκτέλεσιν πάσης δικαστικής πράξεως και αποφάσεως και προς χρήσιν παντός ενδίκου μέσου και παραιτείται πάσης εκκρεμούς δίκης πάντοτε κατόπιν αποφάσεως του Διοικητικού  Συμβουλίου. γ)Συγκαλεί το Διοικητικόν Συμβούλιον και  διευθύνει     τας      συνεδριάσεις     εισάγων     τας      προς Σελ. 211 Γεωργικά Ταμεία 16.Β.β.9 συζήτησιν θέματα και δ)εκδίδει αποφάσεις χορηγήσεως ενταλμάτων προπληρωμής αποδοτέων εντός ωρισμένης προθεσμίας ως και τοιαύτας παρατάσεως της προθεσμίας αποδόσεως λογαριασμού. Ο Πρόεδρος μετά σύμφωνον γνώμην του Διοικητικού Συμβουλίου δύναται δι’ αποφάσεώς του να αναθέτη τοιαύτας αρμοδιότητας, εξαιρουμένων των της περιπτ. β΄ και εις έτερα μέλη του Διοικητικού Συμβουλίου αρμοδίους υπαλλήλους του Υπουργείου Γεωργίας. 12.Ο Διευθυντής της Διευθύνσεως Γεωργίας και ο έναντι τούτου υπεύθυνος Προϊστάμενος του Τμήματος Ταμείου Γεωργίας, Κτηνοτροφίας και Δασών επιμελούνται της εκτελέσεως των αποφάσεων του Διοικητικού Συμβουλίου δια του προσωπικού του Τμήματος του Ταμείου και αλληλογραφούν μετά πάσης Αρχής δια τα έργα ταύτα ως και δια πάντα τα εκ των γενικών και ειδικών διατάξεων περί διαχειρίσεως, λογιστικού κλπ. των Ταμείων Γεωργίας, Κτηνοτροφίας και Δασών απορρέοντα. 13.Ο Γραμματεύς, πλην άλλης τυχόν εν τη Διευθύνσει εργασίας, καταρτίζει την ημερησίαν διάταξιν υπό τας οδηγίας του Προέδρου, κοινοποιεί τας προσκλήσεις εις τα μέλη, συντάσσει τα πρακτικά των συνεδριάσεων, τηρεί υπευθύνως το βιβλίον πρακτικών του Διοικητικού Συμβουλίου, βεβαιοί τα εκδιδόμενα αντίγραφα ή αποσπάσματα των αποφάσεων του Διοικητικού Συμβουλίου, επιμελείται της ανελλιπούς και μεθ’ εκάστην επικύρωσιν των πρακτικών υποβολής αντιγράφων τούτων εις το Υπουργείον Γεωργίας και δια την κοινοποίησιν αυτών όπου δει και φυλάσσει το Αρχείον της συναφούς με τας λαμβανομένας αποφάσεις αλληλογραφίας και την σφραγίδα του Ταμείου αναγράφουσαν κυκλικώς τας λέξεις: «Ταμείον Γεωργίας, Κτηνοτροφίας και Δασών Διευθύνσεως Γεωργίας …….» και εις το μέσον τας λέξεις «Έδρα εν ……..». Εσωτερική Υπηρεσία του Ταμείου Γεωργίας, Κτηνοτροφίας και Δασών.- Προσωπικόν Άρθρ.4.-1.Η υπηρεσία του Ταμείου Γεωργίας, Κτηνοτροφίας και Δασών διεξάγεται δια του παρά τη Διευθύνσει Γεωργίας Τμήματος Ταμείου Γεωργίας, Κτηνοτροφίας και Δασών. Ο Προϊστάμενος του Τμήματος κατευθύνει, επιβλέπει και λαμβάνει πάντα τα προσήκοντα μέτρα δια την συμφώνως προς τους κειμένους γενικούς και ειδικούς Νόμους, Δ/τα, εγκυκλίους και ειδικάς Διαταγάς ακριβή και έγκαιρον διεξαγωγήν της υπηρεσίας του Ταμείου, ων συνυπεύθυνος μετά του αρμοδίου υπαλλήλου του Τμήματος δια πάσαν αδικαιολόγητον καθυστέρησιν ή παράλειψιν. 2.Ειδικώτερον ο Προϊστάμενος του Τμήματος κατανέμει εις το προσωπικόν του Τμήματος τα παραδιδόμενα αυτώ παρά του Διευθυντού Γεωργίας έγγραφα αρμοδιότητος του Ταμείου, παρέχει οδηγίας περί των ενεργειών αυτών, συντάσσει ο ίδιος τα χρήζοντα ιδιαιτέρως ερεύνης έγγραφα τα αφορώντα ουσιώδη ζητήματα του Τμήματος, επεξεργάζεται και μονογράφει άπαντα τα έγγραφα του Τμήματος. Σελ. 212  Επιλαμβάνεται της καταρτίσεως διακηρύξεων δημοπρασιών, της συντάξεως των συμβάσεων της καταρτίσεως του γενικού προϋπολογισμού και των φύλλων μεταβολών τούτου, της κατανομής των διαθεσίμων, της εκκαθαρίσεως των δαπανών, της παρακολουθήσεως της εγκαίρου τακτοποιήσεως των ενταλμάτων προπληρωμής, της εντός των νομίμων προθεσμιών καταρτίσεως και υποβολής των απολογισμών και ισολογισμών διαχειρίσεως της παρακολουθήσεως και ελέγχου των εσόδων και του λογιστικού και διαχειρίσεως χρηματικού και υλικού των εκ του Ταμείου Γεωργίας, Κτηνοτροφίας και Δασών οικονομικώς εξυπηρετουμένων υπηρεσιών και Ιδρυμάτων και λοιπών υπολόγων, αναφέρων εκάστοτε εις τον Διευθυντήν. Εισηγείται εις τον Διευθυντήν Γεωργίας υπευθύνως και εγγράφως αν αι ανάγκαι της Υπηρεσίας επιτρέπουσι την χορήγησιν αδειών εις τους υπαλλήλους του Τμήματος ως και περί της ικανότητος, επιμελείας, φιλοπονίας και ήθους τούτων και αν δύνανται ούτοι να χρησιμοποιηθώσι και εις λοιπάς εργασίας της Διευθύνσεως Γεωργίας. 3.Τον Προϊστάμενον του Τμήματος απόντα ή κωλυόμενον αναπληροί ο ανώτερος κατά βαθμόν και μεταξύ ισοβάθμων ο αρχαιότερος λογιστής του Ταμείου. 4.Ο Αποθηκάριος του Ταμείου τηρεί τας κλείδας των αποθηκών και είναι υπεύθυνος διαχειριστής του υλικού του Ταμείου, τηρών τα προς τούτο βοηθητικά βιβλία και παραστατικά κινήσεως του υλικού εκ των αποθηκών, ευθυνόμενος δια πάσαν απώλειαν, αλλοίωσιν ή φθοράν υλικού εναποθηκευμένου εις την αποθήκην κατά τας περί δημοσίων υπολόγων διατάξεις. 5.Αι οργανικαί θέσεις του προσωπικού του παρ’ εκάστη Διευθύνσει Γεωργίας Ταμείου Γεωργίας, Κτηνοτροφίας και Δασών, εκτός της θέσεως του Προϊσταμένου του Τμήματος, μονίμου Δημοσίου υπαλλήλου ορίζονται ως ακολούθως: α)Τρεις θέσεις δια τα Ταμεία, εις α υπάρχουν και σταθμοί επιβητόρων ή κρατικαί εκμεταλλεύσεις Δασών ή εκτελούνται έργα Δασικής οδοποιίας και δύο δια τα λοιπά Ταμεία κυρίου προσωπικού αντιστοιχούντος προς λογιστάς της εξωτερικής υπηρεσίας Γεωργίας. Οι υπάλληλοι ούτοι προσλαμβάνονται επι βαθμώ και μισθώ γραφέως α΄ τάξεως δυνάμενοι να εξελιχθώσι μέχρι και του  βαθμού του Εισηγητού. β)Δυο θέσεις γραφέων επί βαθμώ και μισθώ γραφέως β΄ ή α΄τάξεως, εξ ων η μία απαραιτήτως δακτυλογράφου, με εξέλιξιν την ισχύουσαν εκάστοτε δια τους γραφείς της εξωτερικής γεωργικής υπηρεσίας Υπουργείου Γεωργίας. γ)Μία θέσις αποθηκαρίου επί βαθμώ γραφέως β΄ ή α΄ τάξεως και με την αυτήν με τους γραφείς μισθολογικήν ή βαθμολογικήν εξέλιξιν. δ)Μία θέσις κλητήρος επί βαθμώ και μισθώ κλητήρος γ΄ μέχρι και α΄ τάξεως. 6.Δύναται ο Υπουργός Γεωργίας δι’ αποφάσεώς του, εφ’ όσον αι υπηρεσιακαί ανάγκαι του Ταμείου επιτρέπουσι, να αποσπά προσωρινώς προσωπικόν του Ταμείου εις τας υπό τούτου οικονομικώς εξυπηρετουμένας Υπηρεσίας, Ιδρύματα κλπ. της αυτής περιφερείας προς ενίσχυσιν εις την διεξαγωγήν της λογιστικής, διαχειριστικής κλπ. υπηρεσίας τούτων. 16.Β.β.9 Γεωργικά Ταμεία Άρθρ.5.-1.Αι περί προσόντων, βαθμού εισόδου, διορισμού, ορκωμοσίας, μισθών, επιδομάτων, δώρων εορτών, παροχών και ενισχύσεων εις είδος ή εις χρήμα, υπερωριών, προαγωγών, ή μισθολογικών εξελίξεων, οδοιπορικών εξόδων και ημερησίων αποζημιώσεων, περί ευθυνών, πειθαρχικών ποινών καταστάσεως διαθεσιμότητος, αργίας και των κατά ταύτας παροχών, λύσεως υπαλληλικής σχέσεως, κανονικών και αναρρωτικών αδειών πάσης φύσεως, εξόδων νοσηλείας και κηδείας κλπ. ισχύουσαι εκάστοτε γενικαί διατάξεις δια το μόνιμον υπαλληλικόν και υπηρετικόν προσωπικόν της εξωτερικής Γεωργικής Υπηρεσίας του Υπουργείου Γεωργίας, εφαρμόζονται κατ’ αναλογίαν και δια το άνω προσωπικόν των Ταμείων Γεωργίας, Κτηνοτροφίας και Δασών εκτός αν άλλως ορίζεται δια του παρόντος. Κατ’ εξαίρεσιν δια την κατάληψιν θέσεως αποθηκαρίου απαιτείται απολυτήριον Β΄ τάξεως εξαταξίου Γυμνασίου. 2.Αρμόδιον Πειθαρχικόν Συμβούλιον δια τα πειθαρχικά παραπτώματα είναι το συμβούλιον του Κεντρικού Ταμείου Γεωργίας, Κτηνοτροφίας και Δασών. Την ποινήν όμως της επιπλήξεως επιβάλλει ο Διευθυντής Γεωργίας της οικείας περιφερείας. 3.Επιτρέπεται δια συμβάσεων συναπτομένων μεταξύ του Υπουργού Γεωργίας, μετά σύμφωνον γνωμοδότησιν του Διοικητικού Συμβουλίου του Κεντρικού Ταμείου Γεωργίας, Κτηνοτροφίας και Δασών αφ’ ενός, και του Ιδρύματος Κοινωνικών Ασφαλίσεων αφ’ ετέρου να ασφαλισθούν προαιρετικώς εις το Ίδρυμα Κοινωνικών Ασφαλίσεων και οι υπάλληλοι των Ταμείων Γεωργίας, Κτηνοτροφίας και Δασών των περιφερειών εις ας δεν έχει επεκταθή υποχρεωτικώς ασφάλισις εις το Ίδρυμα Κοινωνικών Ασφαλίσεων. 4.Λυομένης της υπαλληλικής σχέσεως μονίμου υπαλλήλου Ταμείου Γεωργίας, Κτηνοτροφίας και Δασών, αν η λύσις αύτη δεν οφείλεται εις έκπτωσιν αυτού εκ της θέσεώς του λόγω καταδίκης ή εις απόλυσιν δια πειθαρχικόν παράπτωμα, δικαιούται ούτος ή, προκειμένου περί λύσεως της σχέσεως λόγω θανάτου, τα μέλη της οικογενείας του, αν μεν είναι ησφαλισμένος εις το Ίδρυμα Κοινωνικών Ασφαλίσεων του τρίτου και αν δεν είναι ησφαλισμένος ολοκλήρου της υπό του Νόμ. 2112 «περί καταγγελίας συμβάσεως εργασίας» ως ούτος ετροποποιήθη και συνεπληρώθη μεταγενεστέρως, προβλεπομένης αναλόγως των ετών υπηρεσίας του αποζημιώσεως, εφ’ όσον συντρέχουν κατά την αποχώρησιν τούτου αι υπό του άρθρ. 1 του από 29.10.50 Α. Νόμου «περί απονομής πολιτικών και στρατιωτικών συντάξεων» ως ετροποποιήθη, οριζόμεναι προϋποθέσεις. 5.Ο διορισμός και πάσα μεταβολή καταστάσεως των υπαλλήλων και υπηρετών των Ταμείων Γεωργίας, Κτηνοτροφίας και Δασών ενεργούνται δι’ αποφάσεως του Υπουργού Γεωργίας μετά σύμφωνον γνώμην του Δοικητικού Συμβουλίου του οικείου Ταμείου Γεωργίας, Κτηνοτροφίας και Δασών εχουσών εφαρμογήν και των διατάξεων του Α. Νόμ. 281/1936. Άρθρ.6.-1.α)Οι υπηρετούντες εις θέσεις προβλεπομένας υπό του άρθρ. 37 παρ. 1 εδάφ. γ΄ του Α. Νόμ. 574/1937, του άρθρ. 4 του Α. Νόμ. 2558/40, του άρθρ. 2 του Α. Νόμ. 1700/39, ως ετροποποιήθη δια του άρθρ. 2 του Α.Ν. 2478/40, του άρθρ. 1 του Ν.Δ. 111/41, εις τα παρά ταις Διευθύνσεσι Γεωργίας Ταμεία Γεωργίας, Κτηνοτροφίας και Δασών έκτακτοι ή ημερομίσθιοι υπάλληλοι και υπηρέται, μονιμοποιούνται από 1ης Ιαν. 1951 και εντάσσονται δι’ αποφάσεως του Υπουργού της Γεωργίας, μετά πρότασιν των Διοικητικών Συμβουλίων των οικείων Ταμείων Γεωργίας, Κτηνοτροφίας και Δασών εις τας δια του άρθρ. 4 παρ. 5 του παρόντος θέσεις, αναλόγως των τυπικών και ουσιαστικών προσόντων και του χρόνου της υπηρεσίας των παρά τω Δημοσίω, τη Ε.Α.Π., τοις Γεωργικοίς Ταμείοις ή παρά τοις Γεωργικοίς Επιμελητηρίοις ή παρά τοις Ταμείοις Προνοίας Ελαιοπαραγωγής. Δια τους εκ τούτων έχοντας υπερδεκαετή υπηρεσίαν και μη έχοντας τα τυπικά προσόντα η ένταξις γίνεται εις τον βαθμόν γραφέως α΄ τάξεως η δε περαιτέρω μισθολογική εξέλιξις τούτων διέπεται υπό των διατάξεων του Α.Ν. 610/45. β)Οι εκ των εν περιπτ. α΄ της παρούσης παραγράφου υπάλληλοι υπηρετούντες εν αποσπάσει ή υπό άλλην κατάστασιν παρά Ταμείοις ετέρων Διευθύνσεων Γεωργίας δύνανται να ενταχθούν, τηρήσει των δια των προηγουμένων εδαφίων της παρούσης παραγράφου οριζομένων προϋποθέσεων και διαδικασίας, εις κενάς θέσεις του παρ’ ω ήδη υπηρετούσι Ταμείου προτάσει του Διοικητικού Συμβουλίου αυτού και αποφάσει του Υπουργού Γεωργίας. Εις περίπτωσιν μη υπάρξεως οργανικών θέσεων παρά τοις οις υπηρετούσι Ταμείοις οι υπάλληλοι τούτων δύνανται να μετατίθενται εις κενάς θέσεις ετέρων Ταμείων και εν περιπτώσει μη αποδοχής της μεταθέσεως ή μη υπάρξεως τοιούτων θέσεων απολύονται. Οι ούτω απολυόμενοι δικαιούνται της υπό του άρθρ. 5 παρ. 5 του παρόντος προβλεπομένης αποζημιώσεως. Οι καθ’ οιονδήποτε τρόπον ή υπό οιανδήποτε ιδιότητα προσληφθέντες εις τα Ταμεία Γεωργίας, Κτηνοτροφίας και Δασών και προσφέροντες λογιστικήν ή γραφικήν υπηρεσίαν εις το Ταμείον δύνανται μετά γνώμην του Διοικητικού Συμβουλίου του οικείου Ταμείου και απόφασιν του Υπουργού Γεωργίας, εντασσόμενοι να μονιμοποιηθώσι αναλόγως των τυπικών προσόντων των και κατά σειράν αρχαιότητος προσλήψεως, εφ’ όσον κέκτηνται ευδόκιμον υπηρεσίαν. Σελ. 213 Γεωργικά Ταμεία 16.Β.β.9 Η ένταξις γίνεται εις τας θέσεις των Ταμείων τας, μετά την κατά τας προηγουμένας παραγράφους ένταξιν των εν αυταίς μνημονευομένων κατηγοριών υπαλλήλων, παραμενούσας κενάς και εις αντίστοιχον προς τα έτη της υπηρεσίας αυτών βαθμόν. 2.Κατά την πρώτην εφαρμογήν του παρόντος εις τας θέσεις των λογιστών δύνανται να ενταχθούν και γραφείς κεκτημένοι απολυτήριον Γυμνασίου ή άλλης ισοτίμου Σχολής και τριετή τουλάχιστον λογιστικήν πείραν, κρινόμενοι υπό του Διοικητικού Συμβουλίου του Ταμείου. 3.Δια την εις τους βαθμούς κατάταξιν των εν παρ. 1 του παρόντος άρθρου εντασσομένων υπαλλήλων εχόντων τα κατά την κειμένην Νομοθεσίαν και το παρόν Δ/μα προσόντα απαιτείται: α)Δια τας θέσεις Λογιστού επί βαθμώ γραφέως α΄ τάξεως υπηρεσία μέχρι πέντε ετών, ακολούθου πενταετής τουλάχιστον υπηρεσία, γραμματέως β΄ οκταετής, γραμματέως α΄ ενδεκαετής και επί βαθμώ εισηγητού δεκαπενταετής. Αν ο εντασσόμενος είναι πτυχιούχος Ανωτάτης Σχολής εντάσσεται με τον βαθμόν του ακολούθου, δια την εις τον βαθμόν γραμματέως β΄ ένταξίν του απαιτείται υπηρεσία διετής, δια την εις τον βαθμόν γραμματέως α΄ τετραετής και δια την εις τον βαθμόν εισηγητού επταετής. β)Δια τας θέσεις Γραφέων, Δακτυλογράφων και Αποθηκαρίων, επί βαθμώ γραφέως β΄ διετής υπηρεσίας γραφέως α΄ τετραετής υπηρεσία. Δια την περαιτέρω εξέλιξίν των εφαρμόζονται αι διατάξεις του Νόμ. 610 των απαιτουμένων ετών προσαυξανομένων κατά εν έτος δι’ έκαστον μισθολογικόν κλιμάκιον. Δι’ υπαλλήλους μη κεκτημένους τουλάχιστον απολυτήριον Γυμνασίου απαιτείται ενός έτους επί πλέον υπηρεσία εις έκαστον βαθμόν ή μισθολογικόν  κλιμάκιον. γ)Δια τας θέσεις κλητήρος πενταετής υπηρεσία εν εκάστω βαθμώ. 4.Οι υπηρετούντες δυνάμει Νόμων παρά τοις Ταμείοις εις θέσεις μη συμπεριλαμβανομένας εις τας υπό του άρθρ. 4 του παρόντος οργανικάς θέσεις ως Γεωπόνοι και τεχνίται, εφ’ όσον οι τελευταίοι ως μη ασχολούμενοι εις εργασίας αποθήκης και υπηρετικάς γραφείου δεν ενταχθούν εις θέσεις αποθηκαρίων ή κλητήρων διατηρούνται ως υπεράριθμοι και αναλόγως των τυπικών προσόντων και των ετών υπηρεσίας των εις προβλεπομένους αντιστοίχους βαθμούς ή μισθούς των υπαλλήλων της εξωτερικής Γεωργικής Υπηρεσίας Υπουργείου Γεωργίας πάντως δε ουχί ανωτέρους εκείνου ον κατέχουν οι κεκτημένοι τα αυτά με τούτους προσόντα και διορισθέντες εις υπηρεσίας του Υπουργείου Γεωργίας καθ’ ον χρόνον και οι εντασσόμενοι διωρίσθησαν το πρώτον εις τον εξ ου προέρχονται Οργανισμόν ή Υπηρεσίαν. Σελ. 214 Άρθρ.7.-Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 16.Β.β.9 Γεωργικά Ταμεία 